Hunter of Stars

Hunter of Stars () on Sebalterin esittämä kappale, joka edusti Sveitsiä vuoden 2014 Eurovision laulukilpailussa Kööpenhaminassa. Kappaleen on säveltänyt ja sanoittanut Sebastiano Paù-Lessi eli Sebalter itse. Kappale on musiikkityyliltään folk rockia, ja sen kesto on kaksi minuuttia ja 59 sekuntia. Sebalter laulaa, viheltää ja soittaa viulua kappaleen aikana.

”Hunter of Stars” selviytyi toisesta semifinaalista finaaliin ollen semifinaalin neljäs 92 pisteellään. Finaalissa kappale sijoittui sijalle 13 kerättyään 64 pistettä. Suurin yksittäinen pistemäärä, 10 pistettä, tuli Puolalta.

 Lähteet 

Luokka:Vuoden 2014 euroviisuedustuskappaleet
Luokka:Sveitsin euroviisuedustuskappaleet